钦定古今图书集成/明伦汇编/宫闱典/第117卷 > 吴琚
## 钦定古今图书集成/明伦汇编/宫闱典/第117卷 > 吴琚

按《宋史外戚传》：“益子琚，习吏事，乾道九年，特授添差
临安府通判。其后历尚书郎、部使者，换资至镇安军
节度使，复以才选，除知明州兼沿海制置使。宁宗初，
乃得祠，奉朝请，寻知鄂州，再知庆元府，位至少师，判
建康府兼留守，卒。方孝宗崩，光宗以疾不能执丧，大
臣请太后垂帘，册立宁宗。琚言于后曰：‘垂帘可暂不
可久’。”后遂以翌日彻帘。琚尝使金，金人嘉其信义。琚
死后，宋遣使至金议和，屡不合。金人言南使中惟吴
琚言为可信。琚弟璹，仕至保静军节度使，盖子环亦
至昭化军节度使。